Коментар на член 39 став 5 алинеја 2 од ЗСС

Со предложениот Закон и тоа член 17 од истиот се предвидува измена на член 39 став 5 алинеја 2 и се предлага истата да гласи: „ – да е на работно место на непосредно пониско ниво или да е на работно место во рамки на истата категорија во која е на работното место за кое е објавен интерниот оглас“.

По однос на вака предложената измена сметам дека е потребно дополнување на истата на начин што би се додал нов став 6 и истиот да гласи: „ По исклучок од ставот 5 алинеја 2 на овој член, при спроведување на постапка за интерен оглас за судски администратор или раководен судски службеник, кандидатот може да биде и од пониска категорија од местото за кое е распишан интерниот оглас“.

Потребата од вакво дополнување на членот 39 со уште еден став сметам дека е потреба од причини што во судовите во Република Македонија (со исклучок на неколку судови) воопшто и нема судски службеници од категорија Б, па имајќи го предвид предлогот за измени и дополнувања на член 39 став 5 алинеја 2, доколку е потребно да биде пополнето работно место судски администратор или пак друго раководно место предвидено во актот на систематизација на судот се создава проблем бидејќи судски службеници од категоријата Б во моментов нема низ судовите, со исклучок на неколку поголеми судови и со тоа нема можност за пополнување на наведените работни места. Ова од причини и што низ годините наназад најзастапени во судовите се службениците од категоријата В, стручни судски службеници, поголем дел од нив се со работно искуство поголемо од 20 години и само поради фактот што во судството долги години нема движење во кариера по вертикална линија нагоре, истите останале со звања најчесто судски соработник, а потоа и виш судски соработник.

Со додавање на предложената алинеја 6 кон член 39 во предлогот за измена на Законот за судска служба би се овозможило пополнување на работните места судски администратор и раководен судски службеник. Ова особено е нзначајно имајќи ја предвид улогата на судскиот администратор, односно неговите надлежности прдвидени во постојниот Закон за судска служба, но и на останатите раководни судски службеници.

Поради тоа, сметам дека ваквиот предлог може да најде свое место во предлогот за измени и диполнувања на Законот за судска служба.